**INDOKOLÁS**

A rendelettervezet l. §-a meghatározza a rendelet erejénél fogva saját halottá nyilvánítandó személyi kört. Az (1) bekezdés mérlegelésre tekintet nélküli elismerés azon elhunyt személyek esetében indokolt, akik elhalálozásuk időpontjában díszpolgári címmel rendelkeztek. A (2) bekezdés mérlegelés után azon elhunyt személyek körét határozza meg, akikről a Képviselő-testület dönti el a saját halottá nyilvánítást.

A 2. §-ban a rendelettervezet egyszerűsíti a saját halottá nyilvánítás kezdeményezésének szabályait. A saját halottá nyilvánítás Képviselő-testületi határozattal történik.

A 4. § a saját halottá nyilvánítással járó önkormányzati kiadások ésszerű keretek közé

szorítását célozza. A bizonytalan körülíró szabályozás helyett pontosan meghatározza az Önkormányzat által viselt temetési költség felső határát, az elszámolható költségek fajtáit.